# เครื่องราชอิสริยาภรณ์เซราฟีม
เครื่องราชอิสริยาภรณ์เซราฟีม  เป็นเครื่องราชอิสริยาภรณ์ชั้นสูงสุดของประเทศสวีเดน และเป็นเครื่องราชอิสริยาภรณ์ที่เก่าแก่ชนิดหนึ่งของโลก สถาปนาขึ้นเมื่อ พ.ศ. 2291 โดยพระเจ้าเฟรเดอริกที่ 1 แห่งสวีเดน ซึ่งสร้างมาพร้อมกันกับเครื่องราชอิสริยาภรณ์ดาบและเครื่องราชอิสริยาภรณ์ดาวขั้วโลกOrders  (in Swedish). Note: This is inconsistent with the English version of the page , which does not include the Order of Vasa in the Orders of HM the King. เครื่องราชอิสริยาภรณ์นี้มีเพียงสองชั้นคือ ชั้นอัศวิน และชั้นสมาชิก ประกอบด้วยดวงตราห้อยกับสายสะพายสีฟ้า สายสร้อย และดารา เครื่องราชอิสริยาภรณ์มอบให้แก่พระมหากษัตริย์ พระราชินี พระบรมวงศานุวงศ์สวีเดน ตลอดจนประมุขและผู้มีเกียรติจากต่างประเทศ

ลักษณะของเครื่องราชอิสริยาภรณ์
thumb|สายสร้อยและดวงตราของเครื่องราชอิสริยาภรณ์
thumb|เจ้าหญิงวิกตอเรีย มกุฎราชกุมารีแห่งสวีเดนและเจ้าชายดาเนียล ดยุกแห่งเวสเตร์เยิตลันด์ขณะทรงประดับเครื่องราชอิสริยาภรณ์นี้
เครื่องราชอิสริยาภรณ์นี้มีเพียงสองชั้น และใน 1 สำรับของเครื่องราชอิสริยาภรณ์ประกอบไปด้วยดวงตรา 2 ดวง ดวงหนึ่งห้อยกับสายสร้อย อีกดวงหนึ่งห้อยกับสายสะพายสีฟ้าสะพายจากทางขวาเฉียงลงทางซ้าย และดาราประดับบนหน้าอกซ้าย ลักษณะใน 1 สำรับมีดังนี้

 สายสร้อย (Collar) ลักษณะมีนกเซราฟีมสีทองสลับกันกับตราดวงกางเขนสีฟ้าอย่างละ 11 ตัว โดยตัวนกเซราฟีมสีทองนั้นมีหน้าคล้ายเด็กทารกปรากฏอยู่
 ดวงตรา (Badge) ลักษณะเป็นกางเขนมอลตาและลงยาด้วยกางเขนสีทอง 4 ด้าน และซ้อนกับนกเซราฟีมสีทองคั่นระหว่างกางเขนทั้ง 4 ด้าน และมีอัญมณีสีน้ำเงินสลักตัวอักษร IHS สีขาว
 สายสะพาย (Sash) ลักษณะเป็นสีฟ้าอ่อน ๆ หรือที่คนสวีเดนมักเรียกว่าสีน้ำเงินเซราฟีม มีขนาดเล็กมากตามแต่ระดับวัยหรือเพศของสมาชิกแห่งราชอิสริยาภรณ์
 ดารา (Star) ลักษณะคล้ายดวงตรา แต่มีขนาดใหญ่กว่า

ตราประจำของผู้ได้รับ
thumb|240px|thumbtime=3|เซราฟีมเมินเลกิเอิน เมื่อวันที่ 11 กุมภาพันธ์ พ.ศ. 2558 เพื่อไว้อาลัยแก่ริชชาร์ท ฟ็อน ไวทซ์เซ็คเคอร์ อดีตประธานาธิบดีแห่งประเทศเยอรมนี
thumb|240px|ตราประจำพระอิสริยยศและตราประจำตัวของผู้ได้รับการถวายและพระราชทานเครื่องราชอิสริยาภรณ์ที่เสด็จสวรรคต สิ้นพระชนม์ และเสียชีวิตไปแล้วและประดิษฐานไว้ในวิหารลิตาโฮเมน
ผู้ได้รับพระราชทานเครื่องราชอิสริยาภรณ์นี้ หากได้รับพระราชทานใหม่ ๆ จะต้องมีตราประจำของตัวผู้ได้รับ ซึ่งจะประกอบไปด้วยตราแผ่นดินหรือตราประจำตัวและล้อมรอบด้วยสายสร้อยหรือสายสะพายตามแต่ลำดับชั้นผู้ที่ได้รับพระราชทาน โดยจะวาดลงบนแผ่นคอปเปอร์ และนำไปประดิษฐานไว้ที่หอเกียรติยศเซราฟีมในพระบรมหาราชวังของสวีเดน เมื่อผู้ได้รับพระราชทานได้เสียชีวิตลง แผ่นตราประจำของผู้ได้รับดังกล่าวจะถูกย้ายจากพระราชวังไปทำพิธีไว้อาลัยที่วิหารลิตาโฮเมน ในกรุงสต็อกโฮล์ม และจะสั่นระฆังเพื่อไว้อาลัยเป็นเวลา 1 ชั่วโมง ตั้งแต่เวลา 12.00 น. ถึง 13.00 น. ตามเวลาท้องถิ่น โดยเรียกพิธีนี้ว่า เซราฟีมเมินเลกิเอิน

สมาชิกแห่งราชอิสริยาภรณ์
 : พระบาทสมเด็จพระมหาภูมิพลอดุลยเดชมหาราช บรมนาถบพิตร (ทรงได้รับการทูลเกล้าฯ ถวายเมื่อวันที่ 5 เมษายน พ.ศ. 2493 ในรัชสมัยของสมเด็จพระเจ้ากุสตาฟที่ 5 แห่งสวีเดนSweden says farewell to its honorary)
 : เจียง ไคเชก (ได้รับเมื่อวันที่ 4 มิถุนายน พ.ศ. 2491 ในรัชสมัยของสมเด็จพระเจ้ากุสตาฟที่ 5 แห่งสวีเดน)
 : สมเด็จพระจักรพรรดินารูฮิโตะ (ทรงได้รับการทูลเกล้าฯ ถวายเมื่อวันที่ 16 มีนาคม พ.ศ. 2550 ในรัชสมัยสมเด็จพระราชาธิบดีคาร์ลที่ 16 กุสตาฟแห่งสวีเดน"Noblesse et Royautés"  (French), Guests to Victoria of Sweden's wedding, Photo)
 : เนลสัน แมนเดลา (ได้รับเมื่อวันที่ 3 มีนาคม พ.ศ. 2540 ในรัชสมัยของสมเด็จพระราชาธิบดีคาร์ลที่ 16 กุสตาฟแห่งสวีเดนHeraldry  of the Order of the Seraphim, Nelson Mandela's us/img24/9572/mandelaxr1.png Coat of arms)